На нядаўняй калегіі ўпраўлення адукацыі аблвыканкама прагучала такая думка: калі набіраеце ў 10 клас больш за 60% выпускнікоў базавай школы, дакажыце эфектыўнасць вашага выбару вынікамі ЦТ. Мы ўзялі 72% выпускнікоў базавай школы — і сталі ў 2017 годзе аўтсайдарамі ў вобласці па выніках здачы ЦТ выпускнікамі сярэдняй школы. Пра гэта сведчаць і вынікі ўступнай кампаніі 2017 года: з 48% у 2016 годзе да 31% у 2017-м знізіліся паказчыкі паступлення выпускнікоў сярэдняй школы ў вышэйшыя навучальныя ўстановы. Школьным педагагічным калектывам у гэтым навучальным годзе ёсць над чым дбайна працаваць.